महिलाओं और लड़कियों के विरुद्ध होने वाली हिंसा की घटनाओं को समाप्त करने पर ध्यान देना सबसे अहम है और इसलिए महिलाओं की सुरक्षा और उनकी स्वास्थ्य से संबंधित ज़रूरतों तक पहुंच के लिए वित्तीय कोशिशों का आकलन किया जाना चाहिए.
ज़ाहिर है कि युद्धरत क्षेत्रों में महिलाओं पर पड़ने वाले युद्ध के प्रभावों को दूर करने एवं उनके स्वास्थ्य से जुड़े अधिकारों का समाधान करने के लिए प्रभावशाली नीतियों के कार्यान्वयन में अक्सर सबसे बड़ी बाधा अपर्याप्त फंडिंग और संसाधन होते हैं. ऐसे में संघर्ष के हालातों को काबू करने पर फोकस के साथ ही, महिलाओं की सुरक्षा को सुनिश्चित करने के लिए पर्याप्त धन और संसाधनों को उपलब्ध कराना भी बेहद ज़रूरी है. महिलाओं और लड़कियों के विरुद्ध होने वाली हिंसा की घटनाओं को समाप्त करने पर ध्यान देना सबसे अहम है और इसलिए महिलाओं की सुरक्षा और उनकी स्वास्थ्य से संबंधित ज़रूरतों तक पहुंच के लिए वित्तीय कोशिशों का आकलन किया जाना चाहिए. इसके साथ ही इस कार्य के लिए संसाधनों के आवंटन की ख़ामियों को पहचाना जाना चाहिए और इसके बारे में सभी को बताना चाहिए. ज़रूरी यह भी है कि इस तरह की कोशिशें दृढ़ इरादों के साथ आगे बढ़ाई जानी चाहिए, साथ ही इनके कार्यान्वयन में लचीला रुख अपनाना चाहिए, ताकि इच्छित नतीज़े हासिल हों. इस परेशानी को दूर करने के लिए ऐसे क्षेत्रों में जहां महिलाओं के स्वास्थ्य से संबंधित समग्र देखभाल की तत्काल आवश्यकता है, वहां ख़ास तौर पर तैयार की गई नीतियों में निवेश को आमंत्रित करके, साथ ही फंड के उपयोग पर पैनी नज़र रखते हुए अस्थाई समाधान की जगह पर बेहतर एवं टिकाऊ समाधान पेश किया जाना संभव है.